b'\n_START_ARTICLE_\nHeat Shield Rock\n_START_PARAGRAPH_\nHeat Shield Rock er en basketball-stor meteoritt av jern og nikkel funnet p\xc3\xa5 Mars av mars-roveren Opportunity i januar 2005. Meteoritten ble formelt gitt navnet Meridiani Planum av \xc2\xabthe Meteoritical Society\xc2\xbb i oktober 2005 (meteoritter er alltid gitt navnet etter stedet der den blir funnet)._NEWLINE_Opportunity fant meteoritter bare ved flaks, i n\xc3\xa6rheten av sitt eget varmeskjold (derav navnet). Opportunity hadde blitt sent for \xc3\xa5 unders\xc3\xb8ke varmeskjoldet etter \xc3\xa5 ha forlatt Endurance-krateret. Dette var den tredje meteoritten funnet p\xc3\xa5 en annen planet eller m\xc3\xa5ne i Solsystemet enn Jorden, de to andre Bench Crater og Hadley Rille ble funnet p\xc3\xa5 M\xc3\xa5nen._NEWLINE_M\xc3\xa5linger fra Opportunity sine spektrometer identifiserte sammensetningen av steinen og bekreftet at den var en jern-nikkel meteoritt, med kamasitt med 5-75 nikkel. Det ble ikke fors\xc3\xb8kt \xc3\xa5 bore i meteoritten, fordi tester p\xc3\xa5 jern-meteoritter p\xc3\xa5 Jorden viste at roveren sine borr ville bli skadd. De var laget for \xc3\xa5 bore i vanlig stein, ikke i jern-nikkel-legeringer. [[ Meridiani Planum]], den delen av Mars der denne meteoritten ble funnet, har v\xc3\xa6rt mistenkt for en gang \xc3\xa5 ha v\xc3\xa6rt dekket av et materiale med en tykkelse p\xc3\xa5 s\xc3\xa5 masse som 1 km, som s\xc3\xa5 senere har blitt erodert bort. Dette betyr at p\xc3\xa5 nedslagstidspunktet, kunne denne meteoritten ha laget et krater, men bevisene for det har blitt erodert vekk av millioner eller milliarder av \xc3\xa5r med erosjon. Meteoritten viser lite tegn til rust, s\xc3\xa5 enten falt den ned nylig eller har ligget begravet til inntil nylig. Den viser ogs\xc3\xa5 sm\xc3\xa5 tegn til erosjon p\xc3\xa5 grunn av v\xc3\xa6r og vind.'